朝鮮明宗

朝鮮明宗諱峘，字對陽，朝鮮國第十三代王，中宗第二子，仁宗異母弟，母妃文定王后尹氏。 峘性慈孝恭勤，雅好文藝。嘉靖二十四年，仁宗即位未經年而暴崩，元衡等立慶源大君峘為王，是為明宗。幼沖踐祚，母妃臨朝，政由外家。群奸得志，良善多被竄殺，主勢孤危。曁親政之後，猶未免寵信戚畹，昵近刑餘，朝政日紊，終幸覺悟，斥黜李樑、尹元衡之徒，國家復安。隆慶元年薨，在位二十三年，年壽三十四。葬於康陵。 攷 朝鮮國《明宗實錄》